cyanic-selkie/wikianc huggingface dataset:
Cīņas klubs (filma)
Reklāma
20th Century Fox reklāmas nodaļas vadītājiem bija grūtības izvēlēties "Cīņas kluba" reklāmu, un vienubrīd viņi vēlējās to reklamēt kā art house filmu. Viņi uzskatīja, ka filma galvenokārt ir tendēta vīriešu auditorijai tās vardarbības dēļ, un uzskatīja, ka pat Breds Pits nespēs pievilināt skatītājas. Pētījumos atklājās, ka filma patika pusaudžiem. Finčers neļāva plakātos un treileros koncentrēties uz Pitu un lūdza studijai nolīgt reklāmas firmu Wieden+Kennedy, lai viņi izdomātu mārketinga stratēģiju. Kā filmas galveno reklāmas tēlu firma piedāvāja rozā ziepju gabalu ar uzdrukātu uzrakstu "Cīņas klubs"; 20th Century Fox vadītāji to uzskatīja par "sliktu joku". Finčers izdeva arī divus treilerus, kas bija noformēti kā viltus sociālās reklāmas, kuras vadītu Pits un Nortons. Studija uzskatīja, ka treileri norāda nepareizu informāciju par filmu. Tā vietā studija finansēja 20 miljonus ASV dolāru vērtu liela mēroga kampaņu, lai nodrošinātu preses banketus, reklāmas, ziņojumu dēļus un televīzijas treilerus. Uzsvars tika likts uz cīņas ainām. Studija reklamēja "Cīņas klubu" kabeļtelevīzijā reslinga pārraižu laikā, pret ko Finčers protestēja, uzskatot, ka tas filmai rada nepareizu kontekstu. Linsons uzskatīja, ka "nepārdomātā un viendimensionālā" reklāma, kuru organizēja Roberts Hārpers, lielā mērā ir vainojama pie "Cīņas kluba" zemajiem ienākumiem ASV.
Izrādīšana kino
"Cīņas kluba" pasaules pirmizrāde notika 56. Venēcijas kinofestivālā 1999. gada septembrī. Pirms filmas izrādīšanas ASV studija nolīga National Research Group, lai veiktu izmēģinājuma seansus. Grupa paredzēja 13——15 miljonu ASV dolāru ienākumus izrādīšanas pirmajā nedēļas nogalē. "Cīņas klubs" piedzīvoja pirmizrādi ASV un Kanādā 1999. gada 15. oktobrī un nopelnīja 11 035 485 dolārus 1963 kinoteātros pirmajā nedēļas nogalē. Tā bija pelnošākā filma tajā nedēļas nogalē, pārspējot "Divkāršu neveiksmi" un "Stāstu par mums", vēl kādu filmu, kuru sāka rādīt tajā pašā nedēļā. Skatītāju dzimuma sadalījums, ko nosauca par "pilnīgu randiņu kino pretstatu", bija 61% vīriešu un 39% sievietes. 58% skatītāju bija 20 gadus veci vai jaunāki. Par spīti tam, ka filma bija pelnošākā, tās sākotnējie ienākumi bija zemāki, nekā studija cerēja. Otrās nedēļas nogales laikā "Cīņas kluba" ienākumi pazeminājās par 42,6% un tika nopelnīti 6 335 870 dolāri. Filma, kuras budžets bija 63 miljoni ASV dolāru, nopelnīja 37 miljonus izrādīšanas laikā ASV un Kanādā un 100,9 miljonus kopumā. "Cīņas kluba" neveiksmīgā izrādīšana Ziemeļamerikā sabojāja attiecības starp 20th Century Fox vadītāju Billu Mekeniku un īpašnieku Rupertu Mērdoku, kas noveda pie Mekenika atkāpšanās 2000. gada jūnijā.
Britu filmu klasifikācijas departaments pārbaudīja "Cīņas klubu", pirms to 1999. gada 12. novembrī sāka rādīt kinoteātros, un izņēma divas ainas, kurās bija attēlots "cīņas prieks, izšķaidot (neaizsargāta) vīrieša seju mīkstā masā". Departaments noteica reitingu "18", kas nozīmē, ka filmu drīkst skatīties tikai pilngadīgie. Britu filmu klasifikācijas departaments neveica turpmākas revīzijas, noraidot apgalvojumus par filmā ievietoto "bīstami instruktīvo informāciju", kas varētu "iedrošināt nesabiedrisku rīcību". Tika nolemts, ka "filma kopumā diezgan skaidri kritizē un asi parodē amatieru fašismu, ko tā daļēji ataino. Tās galveno tēmu — vīrieti-mačo (un nesabiedriskā rīcība, kas no tā izriet) — galvenais varonis filmas noslēgumā noraida". Ainas tika iekļautas divu disku DVD izdevumā, ko izlaida Lielbritānijā 2007. gada martā.
Mājas video
Finčers pārraudzīja DVD versijas kompozīciju un bija viens no pirmajiem režisoriem, kas piedalījās filmas pieskaņošanu mājas video. "Cīņas klubs" tika izdots divās DVD versijās. Viena diska versijā tika iekļauti komentāri, bet divu disku īpašajā versijā tika iekļauti ne tikai komentāri, bet arī aizkulišu ainas, filmā neiekļautās ainas, treileri, viltus sociālās reklāmas, videoklips dziesmai This Is Your Life, interneta reklāmas, fotogalerijas, biogrāfijas, montāžas skalas un reklāmas materiālus. Režisors strādāja pie DVD, lai varētu parādīt savu filmas vīziju. Džūlija Markele, 20th Century Fox vecākā viceprezidente radošās attīstības jautājumos, sacīja, ka DVD iepakojums tiešām papildināja režisora vīziju: "Filma ir domāta, lai uzvirmotu jautājumi. Paplašinātais iepakojums mēģina atspoguļot pieredzi, kas pašam ir jāgūst. Jo vairāk uz to skatās, jo vairāk no tā var iegūt." Studija strādāja pie iepakojuma izstrādes veselus divus mēnešus. Divu disku īpašās DVD versijas iepakojums tika izveidots, lai tas izskatītos pēc brūna kartona iepakojuma. Teksts "Cīņas klubs" bija uzrakstīts pa diagonāli un šķita, ka iepakojums ir aptīts ar auklu. Markele teica: "Mēs vēlējāmies, lai iepakojums no ārienes būtu vienkāršs, lai pastāvētu atšķirības starp brūna papīra iesaiņojuma vienkāršību un iekšpuses haosu." Debora Mičela, 20th Century Fox reklāmas viceprezidente, aprakstīja dizainu: "No pārdošanas skatpunkta tam [DVD apvākam] ir apbrīnojams izskats."
"Cīņas klubs" tika izdots Blu-ray formātā ASV 2009. gada 17. novembrī. Fox Creative izvēlējās Neuron Syndicate, lai noformētu disku iepakojumu. Firma nolīga piecus grafiti māksliniekus, lai viņi radītu 30 mākslas darbus. Tajos tika ietverta ASV Rietumu un Austrumu krasta pilsētu estētika, kā arī Eiropas ielu māksla. Blu-ray versija sākas ar romantiskās komēdijas "Nekad nav skūpstījies" (galvenajā lomā Drū Berimora) izvēlni, pirms pāriet uz īsto "Cīņas kluba" izvēlni. Deivids Finčers ieguva atļauju no Berimoras izmantot viltus izvēlni.
Kritiķu vērtējums
Kad "Cīņas klubs" piedzīvoja pirmizrādi Venēcijas kinofestivālā, kritiķi uzsāka asas debates par filmu. Kāds laikraksts ziņoja: "Daudzi to vienlīdz mīlēja un ienīda." Daži kritiķi izteica bažas par to, ka pēc filmas noskatīšanās var uzdarboties atdarinātāji, tāpat kā pirms 30 gadiem ar filmu "Mehāniskais apelsīns", kura piedzīvoja pirmizrādi Lielbritānijā. Laikā, kad filmu sāka izrādīt kinoteātros, laikraksts The Times ziņoja: "Tika aizskarts vīriešu psihes nervs, par kuru debatēja laikrakstos visā pasaulē." Kaut arī filmas veidotāji nosauca "Cīņas klubu" par "precīzu 1990. gada vīriešu tēlojumu", daži kritiķi to nosauca par "bezatbildīgu un šausmīgu". Cits laikraksts ziņoja: ""Cīņas klubs" kļūst par strīdīgāko Holivudas galvenā virziena meditāciju par vardarbību kopš Stenlija Kubrika "Mehāniskā apelsīna"."
Gerijs Krauduss no žurnāla Cineaste vēlāk apskatīja kritiķu reakciju: "Daudzi kritiķi slavēja "Cīņas klubu", nosaucot to par vienu no interesantākajām, oriģinālākajām un domas raisošākajām filmām gadā." Par negatīvajām atsauksmēm viņš rakstīja: "Kaut arī "Cīņas klubam" bija daudzi aizstāvji kritiķu vidū, filmas pretinieki bija daudz skaļāki. Negatīvs koris kļuva histērisks par to, ka viņiem šķita pārmērīgi spilgtas dūru cīņu ainas [..], viņiem šķita, ka šādas ainas pastāvēja tikai kā bezjēdzīga brutalitātes reklāma, morāli bezatbildīgs tēlojums, kas, pēc viņu domām, varētu mudināt viegli ietekmējamus jaunus puišus radīt pašiem savus cīņas klubus, lai piekautu viens otru līdz bezsamaņai."
Ietekme uz kultūru
"Cīņas klubs" bija viena no strīdīgākajām un apspriestākajām 1990. gadu filmām. Tāpat kā citas 1999. gada filmas — "Magnolija", "Būt par Džonu Malkoviču" un "Trīs karaļi" —, "Cīņas klubs" tika atzīts par novatoru kinofilmu formātā un stilā, jo tās filmēšanas tehnikā tika izmantotas jaunas tehnoloģijas. Pēc "Cīņas kluba" debijas kinoteātros tas kļuva populārāks caur paziņu ieteikumiem. DVD versiju pozitīvās atsauksmes to padarīja par kulta filmu. Deivids Ansens no Newsweek izteica pieņēmumu, ka filmai būs "ilglaicīga" slava Filmas panākumi pastiprināja romāna autora Čaka Palahņuka atpazīstamību visā pasaulē.
Pēc "Cīņas kluba" izdošanas tika ziņots par vairāku cīņas klubu uzsākšanu ASV. "Džentlmeņu cīņas klubs" tika uzsākts Menloparkas pilsētā Kalifornijas štatā 2000. gadā, un lielākā daļa tā biedru bija no augsto tehnoloģiju industrijas. Mazgadīgie un pusaudži Teksasā, Ņūdžersijā, Vašingtonas štatā un Aļaskā izveidoja cīņas klubus un tiešsaistē publicēja savu cīņu video. Varas iestādes apspieda klubu attīstību. 2006. gadā kāds negribīgs dalībnieks no vietējās vidusskolas Ārlingtonas pilsētā Teksasā tika ievainots cīņas klubā. Pēc cīņas DVD ieraksta pārdošanas tika arestēti seši pusaudži. Nesankcionēts cīņas klubs tika uzsākts Prinstonas Universitātē, kur cīņas notika skolas teritorijā. Ir izteiktas aizdomas, ka filma ir iespaidojusi Lūku Helderu, koledžas studentu, kas pastkastītēs ievietoja paštaisītas bumbas. Viņa mērķis bija izveidot priecīgas sejiņas rakstu uz ASV kartes, tāpat kā "Cīņas kluba" ainā, kur daudzstāvu ēkas dzīvokļi tiek izpostīti tā, lai tās fasāde "rotātos" ar priecīgu sejiņu. 17 gadus vecs pusaudzis, kas izveidoja pats savu cīņas klubu Manhatanā, tika arestēts par paštaisītas bumbas detonēšanu pie Starbucks kafejnīcas 2009. gada maijā. Ņujorkas policijas departaments uzskatīja, ka aizdomās turamais mēģināja izveidot ko līdzīgu "Projektam Haoss".
2003. gadā "Cīņas klubs" tika iekļauts žurnāla Men's Journal topā "50 visu laiku labākās veču filmas". 2004. un 2006. gadā žurnāla Empire lasītāji "Cīņas klubu" ierindoja, attiecīgi, kā devīto un astoto visu laiku labāko filmu. Total Film nosauca "Cīņas klubu" par "mūsu dzīves labāko filmu" 2007. gadā, žurnāla desmitajā gadadienā. 2007. gadā žurnāls Premiere izvēlējās Tailera Dērdena citātu "pirmais cīņas kluba noteikums ir nerunāt par cīņas klubu" kā 27. visu laiku labāko filmas citātu. 2008. gadā žurnāla Empire lasītāji ierindoja Taileru Dērdenu pirmajā vietā 100 labāko filmu tēlu topā.
Stolberjs
Stolberjs (sv, no Stål — 'tērauds' un Berg — 'kalns'; sieviešu dzimtē Stolberja) ir zviedru cilmes uzvārds, kam vācu valodā sastopams līdzīgs uzvārds ar tādu pašu cilmi — Štālbergs (sv). Cilvēki ar šo uzvārdu:
Viborga (Dānija)
Viborga (da) ir pilsēta Jitlandes pussalā, Dānijā. Vidusjitlandes reģiona administratīvais centrs.
Viena no vecākajām pilsētām valstī — te atrodas 8. gadsimta beigu vikingu apmetnes. Viduslaikos bija liela stratēģiska nozīme gan politiski, gan reliģiski. Ievērojama ir Viborgas katedrāle, kas ir viena nozīmīgākajām vēsturiskajām baznīcām Dānijā. Viborgā atrodas profesionāls vīriešu futbola, handbola un sieviešu handbola klubs.
Rubeņu iela (Rīga)
Rubeņu iela ir iela Rīgā, Vidzemes priekšpilsētā, Purvciemā. Tā sākas pie krustojuma ar Paipalu ielu un beidzas krustojumā ar Ieriķu ielu. Ielas garums ir 241 metrs.
Vēsture
Pirmo reizi Rīgas ielas sarakstos tā minēta 1954. gadā ar savu tagadējo nosaukumu, kas laika gaitā nav mainījies.
Ielu savienojumi
Rubeņu iela krustojas ar:
Gotholds Efraims Lesings
Gotholds Efraims Lesings (dzimis, miris ) bija Apgaismības laikmeta vācu rakstnieks, dramaturgs, filozofs, publicists un mākslas kritiķis. Tiek uzskatīts par pirmo dramaturgu mūsdienu izpratnē. Reliģiskās tolerances un uzskatu brīvības aizstāvis. Mozesa Mendelsona draugs.
Dzimis Kāmencā, luterāņu mācītāja ģimenē. No 1746. līdz 1748. gadam studēja teoloģiju un medicīnu Leipcigā. No 1748. līdz 1760. gadam dzīvoja Leipcigā un Berlīnē, cita starpā strādādams liberālajā laikrakstā Vossische Zeitung. No 1760. līdz 1765. gadam dzīvoja Breslavā, kur strādāja par prūšu ģenerāļa fon Tauencīna sekretāru. No 1767. gada strādāja Vācu Nacionālajā teātrī Hamburgā, kur satika savu nākamo sievu. 1770. gadā kļuva par Hercoga Augusta bibliotēkas bibliotekāru Volfenbitelē. 1776. gadā apprecējās. 1778. gada sieva mira dzemdībās, bet 1781. gadā mira pats Lesings.
Ar Lesinga lugas "Emīlija Galoti" iestudējumu 1782. gada 15. novembrī tika atklāts pirmais stacionārais teātris Latvijas teritorijā - Muses biedrības nams (mūsdienās Vāgnera zāle).
Endrū Šulcs
Endrū Kamerons Šulcs (angļu: Andrew Cameron Schulz; dzimis 1983. gada 30. oktobrī Ņujorkā, ASV) ir amerikāņu komiķis no Ņujorkas. Viņš ir pazīstams ar savu dalību podkāstos "Guy Code", "The Brilliant Idiots" un Amazon seriālā "Sneaky Pete".
2017. gada septembrī Šulcs izlaida savu pirmo stand up speciālizlaiduma video "4: 4: 1" vietnē Youtube. 2018. gada jūnijā Šulcs izlaida savu stand up debijas albumu "5: 5: 1". Albuma pirmās izlaišanas nedēļas laikā tas ierindojās iTunes komisko albumu pirmajā vietā, Apple Music, Google Play un Amazon.
Elbursa ostāns
Elbursa ostāns (fa, Ostān-e Alborz) ir Irānas ostāns valsts ziemeļrietumos. Izvietojies Elbursa grēdas dienvidu nogāzē. Robežojas ar Māzenderānu ziemeļos, Gazvīnu rietumos, Markazī dienvidos un Teherānas ostānu austrumos. Ostāna administratīvais centrs ir Karadža. Izveidots 2010. gadā, nodalot Teherānas ostāna rietumu daļu. Lielākās pilsētas ir Karadža (1592 492), Kamālšahra (141 669), Nazarābāda (119 512), Mohammadšahra (119 418), Māhdašta (62 910), Meškīndašta (62 005) un Haštgerda (55 640).
Padekalē
Padekalē (fr) jeb Duvras šaurums (en) ir ap 37 km garš un šaurākajā vietā ap 32 km plats jūras šaurums starp Eiropas kontinentālo daļu un Lielbritānijas salu. Savieno Lamanšu ar Ziemeļjūru. Dziļākā vieta kuģu ceļā ir 21 m. Šaurumu šķērso Lamanša tunelis. Lielākās ostas krastā ir Duvra Anglijā un Kalē Francijā.
Belogradčikas klintis
Belogradčikas klintis (bg) ir dažādu formu smilšakmens un konglomerāta klinšu grupa Stara Planinas kalnu ziemeļu nogāzē Bulgārijas ziemeļrietumos, netālu no Belogradčikas pilsētas. Klintis atšķiras pēc krāsas (no sarkanas līdz dzeltenai) un paceļas pār apkārtni līdz 200 metru augstumā. Ar daudzām īpašas formas klintīm saistās nostāsti un leģendas. Klintis ir populārs tūrisma objekts. Klinšu reģionā aug endēma, kritiski apdraudēta mauragas suga Hieracium belogradcense.
Kodri
Kodru masīvs raksturīgs ar daudzveidīgu augu valsti — tajā sastopamas vairāk kā 1000 augu sugu. 1971. gadā masīva centrālajā daļā izveidots Kodru rezervāts 5278 ha platībā. Ielejās attīstīta vīnkopība un lauksaimniecība, augstienēs — ganību lopkopība.
Makreļveidīgās
Makreļveidīgās jeb skumbrijveidīgās (Scombriformes) ir īsto kaulzivju (Teleostei) kārta, kas pieder dzelkņstarzivju divīzijai (Acanthopterygii). 2016. gadā, balstoties uz ģenētiskajiem pētījumiem, no asarveidīgo kārtas (Perciformes) tika atdalītas makreļveidīgās zivis. Saskaņā ar jauno sistemātiku kārta apvieno 17 zivju dzimtas.
Pazīstamākās ir makreles un tunzivis. Šīs kārtas sugas sastopamas gandrīz visos pasaules okeānos. Lielākā daļa no tām mājo atklātā jūrā, bieži tuvu gultnei.
Kopīgās īpašības
Makreļu kārtas zivīm ir raksturīgi slaidi, plūdlīniju formās veidoti ķermeņi. Tās var būt dažāda lieluma, lielākā daļa ir vidēji lielas (apmēram 61 cm ) vai lielas zivis. Mazākā kārtā ir salu makrele (Rastrelliger faughni), kuras ķermenis ir apmēram 20 cm garš. Lielākā ir zilā tunzivs (Thunnus thynnus), kuras ķermeņa garums var sasniegt 4,58 m, Visas kārtas sugas ir ļoti ātras peldētājas. Dažām sugām ir ieradums, lēkt augstu gaisā laukā no ūdens. Vairākām sugām ķermeni sedz smalku asinsvadu tīkls, kas lielas fiziskās piepūles laikā to atdzesē.
Lielākā daļa šīs kārtas sugu ir plēsīgas un barojas ar citu sugu zivīm, kalmāriem un vēžveidīgajiem. Dažas sugas barojas ar planktonu. Liela daļa kārtas sugu veido lielus barus, bet dažas sugas ir vientuļnieki. Visas sugas nārsto grupās. Iznērstie ikri ir pelaģiski un brīvi peld ūdenī, kamēr no tiem izšķiļas zivju kāpuri. .
1926. gada Latvijas čempionāts futbolā
1926. gada Latvijas čempionāts futbolā bija 5. Latvijas čempionāta futbolā sezona. Par čempioniem kļuva Rīgas Futbolklubs futbolisti.
Uzturlīdzekļi
Uzturlīdzekļi jeb alimenti (no la — 'uzturs, barība') ir materiāls atbalsts un iztikas līdzekļi, kas atbilstoši likumam jānodrošina kādai personai sakarā ar ģimenes vai adopcijas attiecībām. Tie var būt naudas līdzekļu, apģērba, mājokļa vai pārtikas formā.
Uzturlīdzekļu kalkulatori
Bērnu uzturlīdzekļu apmēra aprēķināšanai izmanto uzturlīdzekļu kalkulatorus. Tos lieto virknē pasaules valstu. Bērnu uzturlīdzekļu kalkulatori ļauj atslogot tiesu sistēmas darbu, jo valsts vienreiz definē bērnu uzturlīdzekļu apmēra noteikšanas kārtību, atbilstoši kurai uzturlīdzekļu apmēru aprēķina arī turpmāk.
Katrā individuālā tiesā nav jāizskata un jāpierāda izdevumus, uzturlīdzekļu apmēra aprēķināšanu balsta uz vecāku ienākumiem, bērnu skaitu, dienām, kuras bērni pavada pie katra no vecākiem u.c. faktoriem.
Tabulā norādītas valstis, kurās izmanto bērnu uzturlīdzekļu kalkulatorus.
Ja valsts ir noteikusi bērnu uzturlīdzekļu aprēķināšanas kārtību, tad uzturlīdzekļu kalkulators var tikt izstrādāts arī kā mobilā lietotne, kas izdarīts, piemēram, ASV Kolorādo štatā.
B-bus
«B-Bus» ir Latvijas uzņēmumu grupa, kurā ietilpst struktūrvienības SIA «Rīgas mikroautobusu satiksme», SIA «Sabiedriskais autobuss», SIA “Ekspress-Ādaži”, SIA “Migar”, SIA «B-Tour» Latvijā un UAB “B-Bus” Lietuvā. Kompānija «B-Bus» ir Latvijas un Beļģijas kopuzņēmums.
Grupas uzņēmumi pasažieru pārvadājumu jomā veiksmīgi darbojas kopš 1933. gada. Uzņēmums piedāvā sabiedriskā transporta pakalpojumus gan starppilsētu, gan pilsētu maršrutos, kā arī transporta nomu tūrisma vajadzībām. Jau vairākus gadus Latvijas reģionos nodrošina arī skolēnu regulāros pārvadājumus. Galvenais “B-Bus” ofiss atrodas Rīgā.
Vēsture
Pirmajos darbības gados “B-Bus” grupas uzņēmums SIA “Sabiedriskais autobuss” (SA) veica pasažieru pārvadājumus starppilsētu maršrutos no Rīgas uz Bausku, Liepāju, Saldu, Ventspili, Talsiem, Kuldīgu u.c., kā arī vietējas nozīmes reģionālajos maršrutos – Alūksnes, Ventspils un Saldus novadā.
Viena no vecākajām “Sabiedriskā autobusa” filiālēm atrodas Alūksnē, kas savu darbību pasažieru pārvadājumu jomā uzsāka 1949. gadā. Padomju gados, no 1966. gada līdz 1975. gadam, tā nosaukums bija "Alūksnes auto transporta kantoris Nr. 12". Neatkarīgās Latvijas laikā, privatizējot autotransporta uzņēmumu, no 1993. gada līdz 2002. gadam uzņēmums strādāja zem nosaukuma “Vidlatauto”. Saldū atrodas otra vecākā SA filiāle, kuras vēsture aizsākas 1958. gadā. Savu darbību tā uzsāka kā “Valsts Saldus autotransporta bāze”. Sākotnēji galvenais darbības virziens bija dažādu kravu un preču pārvadājumu nodrošināšana. 1996. gadā uzņēmums ieguva nosaukumu SIA “Saldus autobusu parks” un sniedz sabiedriskā transporta pakalpojumus tagadējā Saldus novadā. 2012. gada jūlijā uzņēmums apvienojās ar Alūksnes filiāli, iegūstot  tagadējo nosaukumu “Sabiedriskais autobuss”. 2013. gadā pēc uzvaras “Rīgas satiksmes” (RS) izsludinātajā konkursā, “Rīgas mikroautobusu satiksme” (RMS) nodrošināja pasažieru pārvadājumus 18 dienas un 8 nakts satiksmes maršrutos Rīgas pilsētā. 2019. gadā atkārtoti uzvarot RS izsludinātajā konkursā, SIA “Rīgas mikroautobusu satiksme” (RMS) ieguva tiesības vēl uz 8 gadiem nodrošināt pasažieru pārvadājumus Rīgas pilsētas maršrutos.
Paralēli sabiedriskā transporta pakalpojumiem B-Bus grupā ietilpstošais uzņēmums SIA “B-tour” piedāvāja transporta pakalpojumu nomu ar vadītājiem vietējiem un starptautiskiem tūrisma braucieniem. Kopš 2017. gada uzņēmums vairs nepastāv, taču darbība zem zīmola “B-tour” joprojām tiek turpināta, sniedzot transporta pakalpojumu nomu sadarbībā ar “Sabiedriskais autobuss”.
2015. gada nogalē “B-Bus” iegādājās autotransporta uzņēmumu SIA “Ekspress- Ādaži” un līdz pat šim brīdim nodrošina pasažieru un skolēnu pārvadājumus 10 Ādažu novada vietējas nozīmes reģionālajos maršrutos.
Izpostītā ligzda
"Izpostītā ligzda" ir latviešu televīzijas četrsēriju spēlfilma, kas tika pārrādīta kanālā LTV1 1998. gadā. Filmas režisori ir Uldis Pūcītis un Armands Zvirbulis. Filma uzņemta pēc Raimonda Trasuna stāsta "Bezdibeņa malā" motīviem. Psiholoģiska ģimenes drāma. Filma 1998. gadā saņēma filmu festivāla "Lielais Kristaps" balvu kategorijā labākā spēlfilma.
B-bus
Vēsture
2016. gada beigās SIA ”B-Bus” iegādājās Jelgavas novada transporta uzņēmumu SIA “Migar”, kas pasažieru pārvadājumu nozarē strādā kopš 1998. gada. Pašlaik uzņēmums turpina veikt pasažieru pārvadājumus 30 vietējas nozīmes reģionālajos maršrutos.
2017. gada beigās tika parakstīts līgums par transporta uzņēmuma SIA “Autobusu parks Jūrmala-SV” apkalpošanu, kas jau no 1958. gada veic pasažieru pārvadājumus Jūrmalas pilsētas maršrutos. 2017. gada februārī uzņēmums ieguva jaunu nosaukumu – SIA “Jūrmalas autobusu satiksme” (JAS). Pašreiz JAS nodrošina pasažieru pārvadājumus 7 pilsētas maršrutos ar 16 ISUZU markas autobusiem, diviem elektroautobusiem, kā arī ar “Mercedes Benz“ un “Volkswagen” mikroautobusiem.
2017. gada vasarā SIA “B-Bus” iegādājās Lietuvas transporta uzņēmumu UAB “Transrevis” Viļņā. No šī gada Latvijas uzņēmums “B-Bus” paplašināja savu darbību ārpus Latvijas robežām, piedaloties dažādos Lietuvas un Igaunijas pašvaldību izsludinātajos konkursos par sabiedriskā transporta pakalpojumu nodrošināšanu. UAB “B-Bus” grupā ietilpst šādi Lietuvas uzņēmumi: UAB “Transrevis” (Viļņa), “Rīgas mikroautobusu satiksme” (Šauļi), UAB “Uma Trans” (Kauņa).
2019. gada vasarā UAB “B-Bus” iegādājās transporta uzņēmumu “Uma Trans”, kas nodrošina pasažieru pārvadājumus 6 Kauņas rajona maršrutos. Šī paša gada nogalē UAB “B-Bus” uzvarēja konkursā Prienu rajonā un uzsāka braucienus 13 maršrutos.
Tehnoloģijas
“B-Bus” izmanto GPS un GPRS sistēmas, lai veiktu maršrutu plānošanu, mērītu pasažieru plūsmu un pielāgotu nepieciešamo autobusu ietilpību. Visos novados skolēnu ērtībām tiek nodrošinātas elektroniskās biļetes jeb e-taloni, kas ļauj arī pašvaldībām gūt statistiku par kopējo braucienu skaitu.
Benita Vēja
Benita Vēja, dzimusi Vilerte ( Kuldīgas rajona Alsungā), ir Latvijas šaha meistare, kas uzvarēja Latvijas sieviešu šaha čempionātā 1966. gadā.
B-bus
Tehnoloģijas
Liela daļa autobusu ir aprīkoti ar atlokāmu rampu, lai tie būtu viegli un ērti pieejami dažādām pasažieru grupām, t.sk., senioriem, vecākiem ar bērniem un cilvēkiem ar kustību traucējumiem.
Ekoloģija
Katru gadu uzņēmumu grupa investē autobusu parka atjaunošanā, iegādājoties videi draudzīgu sabiedrisko transportu ar Euro 6 dzinējiem un elektroautobusus.
Nakts autobusa maršruts N5
Maršruts tika atklāts 2011. gada 10. jūnija un sākotnēji kursēja līdz Dreiliņiem, bet no 2012. gada 7. janvāra to novirzīja uz Mežciemu. Slēgts tas tika 2020. gada 21. martā, sākoties COVID-19 pandēmijai Latvijā.
Maršruts
Centrs — Mežciems kursēja pa šādām ielām: Marijas iela, A. Čaka iela, Jorģa Zemitāna tilts, Dzelzavas iela, Vaidavas iela, Stirnu iela, Dzelzavas iela, Ulbrokas iela, Biķernieku iela, Hipokrāta iela un Gaiļezera iela.
Mežciems — Centrs kursēja pa šādām ielām: Gaiļezera iela, S. Eizenšteina iela, Ulbrokas iela, Dzelzavas iela, Stirnu iela, Ieriķu iela, A. Čaka iela un Marijas iela.
Pieturvietas
Maršrutā kopā bija 39 pieturas.
Izraels Dele
Dele Ola Izraels (dzimis 2001. gada 27. oktobrī) ir nigēriešu futbolists, kurš spēlē FK Liepāja kā pussargs vai uzbrucējs.
Glāzenapi
Glāzenapi, arī Glazenapi, ir vācbaltiešu dzimta, kas 16. gadsimta vidū ieceļoja Livonijā un vēlāk izplatījās arī Krievijā.
Vēsture
Dzimtas pirmsākumi meklējami 13. gadsimtā Pomerānijā. Vilekīns, saukts Glazenaps pieminēts kā ciema zemes īpašnieks kādā Kaminas (tagad Kameņa Pomorska Polijā) bīskapa dokumetā.
Livonijā dzimtas pārstāvji izsekojami līdz 16. gadsimtam, kad Tenis Glazenaps (Tönnies Glasenap) 1545. gadā bijis Rīgas arhibīskapijas vasalis, Viļakas pils (Marienhausen) pilskungs. 1552. un 1554. gadā arhibīskaps viņam izlēņoja zemi Krustpils apkārtnē. Vēlāk dzimtas piederīgie ieguva īpašumā Saluses muižu (Salishof) Vidzemes guberņā (tagad Hānjas pagastā Igaunijā).
Dzimtas Saluses atzars (Glasenapp a. d. H. Salishof) 1747. gadā uzņemts Vidzemes bruņniecības matrikulā, 1827. gadā - Igaunijas bruņniecības matrikulā. 1898. gadā dibināta dzimtas piederīgo biedrība (von Glasenapp'scher Familienverband e. V.), kas pastāv līdz mūsdienām.
Muižas
Glāzenapu dzimtas valdījumā bijušas Duntes muža (Ruthern, Rutershoff, Ruterhoff), Ziemeru muža (Semershof), Trepes muiža (Treppenhof), Kārķu muiža (Alexanderhof) Igaunijas teritorijā dzimtai piederēja Saluses (Salishof), Pindi (Bentenhof), Leevi (Loewenküll), Koigas (Koik), Peri (Perrist) u.c. muižas.
Liedaga iela
Liedaga iela var būt:
Pasaules U-21 čempionāts basketbolā sievietēm
Pasaules čempionāts basketbolā sieviešu U-21 izlasēm bija basketbola turnīrs Pasaules sieviešu basketbola izlasēm, kuru sastāvā bija 21 gadu vecas un jaunākas basketbolistes. Notika vienīgi divi čempionāti: 2003. un 2007. gadā.
Teteru iela (Rīga)
Teteru iela ir iela Rīgā, Vidzemes priekšpilsētā, Purvciemā. Tā sākas pie krustojuma ar Kriķu ielu un beidzas krustojumā ar Žagatu ielu. Ielas garums ir 206 metri.
Ielu savienojumi
Teteru iela krustojas ar:
Bīriņi
Bīriņi ir apdzīvota vieta Limbažu novada Vidrižu pagastā. Izvietojusies pagasta dienvidos Bīriņu ezera krastos pie autoceļa P9 9 km no pagasta centra Gravām, 32 km no novada centra Limbažiem un 54 km no Rīgas.
Apdzīvotā vieta izveidojusies pie bijušās Bīriņu muižas (Koltzen) pils un Bīriņu pagasta valdes. Līdz 1949. gadam Bīriņu pagasta centrs, līdz 1962. gadam — Bīriņu ciema padomes centrs. Bīriņos atrodas sabiedriskais centrs «Bīriņi», bibliotēka, feldšera prakse, vairāki uzņēmumi, veikals. Bīriņu muižas apbūve ir valsts nozīmes arhitektūras piemineklis. Pilī iekārtots muzejs un viesnīca.
Iedzīvotāju skaita izmaiņas
Esošajās robežās, pēc CSB datiem.
Nurmi (ciems)
Nurmi ir ciems Valmieras novada Naukšēnu pagastā. Atrodas pagasta dienvidu daļā.
Apdzīvotā vieta atrodas pie autoceļa V205. Apdzīvotā vieta izveidojusies ap bijušās Nurmu muižas (Nurmis) centru.
Nurmu viduslaiku kapsēta ir vietējas nozīmes kultūrvēstures piemineklis.
Nātrija tetraborāts
Vēsture
Boraku savos darbos pieminējis jau alķīmiķis Džābirs ibn Haijāns. 1702. gadā holandiešu natūrfilozofs Vilhelms Hombergs (Wilhelm Homberg), karsējot boraku kopā ar sērskābi, ieguva brīvu borskābi.
Atrašanās dabā
Nātrija tetraborāts atrodams dabā minerāla kernīta veidā (lielos daudzumos sastopams Kalifornijā). Kernīts ir nātrija tetraborāta tetrahidrāts Na2B4O7·4H2O. Tibetā atrodamo boraka minerālu sauc par tinkalu.
Iegūšana
Rūpnieciski iegūst no dabiskajiem minerāliem (kernīta). Laboratorijas vajadzībām tehnisko boraku attīra pārkristalizējot. Var iegūt arī, reaģējot borskābei ar nātrija karbonātu:
Bezūdens nātrija tetraborātu iegūst, karsējot Na2B4O7 kristālhidrātus līdz 350—400 °C temperatūrai, bet vispilnīgāk ūdeni var atdalīt, izkausējot nātrija tetraborātu tīģelī 900 °C temperatūrā — tad bezūdens sāls sastingst kā cieta stiklveida masa.
Kristālu uzbūve
Boraka kristālos ir anjoni [B4O5(OH)4]2−, tādēļ boraka formulu pareizāk rakstīt kā Na2[B4O5(OH)4]·8H2O. Šie anjoni saistīti ķēdēs ar ūdeņraža saitēm, bet starp ķēdēm atrodas nātrija katjoni un ūdens molekulas.
Ķīmiskās īpašības
Boraka ūdens šķīdumi ir stipri sārmaini. Aukstumā boraka šķīdumi absorbē no gaisa oglekļa dioksīdu, karsējot CO2 izdalās no šķīduma.
Čači (Griškānu pagasts)
Vēsture
Sākotnēji Čači izvietojās pašā Rēzeknes pilsētas pievārtē, pie tās dienvidaustrumu robežas. Pārsvarā visblīvāk apdzīvota vidējciema daļa atradās gar pilsētas robežas posmu, kurš gāja pa Liepu ielu.
Nātrija tetraborāts
Ķīmiskās īpašības
Iedarbojoties ar stiprām skābēm, veidojas attiecīgais sāls un borskābe:
Čači (Griškānu pagasts)
Vēsture
2021. gada 15. februārī lielāko daļu Čaču ciema teritorijas iekļāva jaunizveidotajā Jauno Čaču sastāvā, atstājot tikai skraji izvietotās viensētas.
Nātrija tetraborāts
Ķīmiskās īpašības
Vairums borātu ir ūdenī nešķīstoši un nātrija tetraborāta klātienē izkrīt no atbilstošo metālu sāļu šķīdumiem. Uz to pamatojas boraka izmantošana ūdens mīkstināšanai:
Izmantošana
Boraku plaši izmanto rūpniecībā. Lieto emalju un keramikas glazūru pagatavošanai; stikla ražošanā lieto termoizturīgu stikla veidu (borsilikāta stiklu) un optisko stiklu iegūšanai. Tā kā izkusušā borakā labi šķīst metālu oksīdi, boraku lieto metālu lodēšanā un metināšanā. Oksīdu šķīšanu izmanto arī analītiskajā ķīmijā tā saucamo boraka pērļu iegūšanai (pēc "pērles" krāsas nosaka analizējamo metālu); bez tam boraku lieto buferšķīdumu pagatavošanai un skābju titrēšanai. Boraks ietilpst mazgāšanas līdzekļu sastāvā kā ūdens mīkstinātājs. To lieto arī borātu peroksihidrātu iegūšanai reakcijās ar ūdeņraža peroksīdu. Pārtikas rūpniecībā izmanto par konservantu E285, taču daudzās valstīs boraka pievienošana pārtikai ir aizliegta.
Interesanti fakti
Boraku izkarsētā veidā var izmantot par insekticīdu prusaku indēšanai (tas atūdeņo kukaiņu organismu un tie iet bojā).
Pedro Arjass Davila
Pedro Arjass Davila (,  — ) bija spāņu konkistadors un koloniju gubernators, izveidojis vairākas sākotnējās kolonijas Amerikas iekšzemē.
Biogrāfija
Kā karavīrs piedalījies karos pret mauriem Granadā 15. gadsimta beigās, kā arī Ziemeļāfrikā 1508. — 1511. gadā. 1513. gadā saņēmis uzdevumu vadīt ekspedīciju uz Jauno pasauli, nākamajā gadā viņa vadībā no Spānijas izbrauca 19 kuģi ar 1500 vīriem.
Amerikā Davila izveidoja kolonijas vietās, kur mūsdienās atrodas Panama (1514) un Nikaragva (1522), vienlaikus pildījis Panamas (1514—26) un vēlāk Nikaragvas (1527—31) gubernatora pienākumus. 1519. gadā dibinājis Panamas pilsētu.
Nosūtīja vairākas ekspedīcijas indiāņu zemju iekarošanai, tajā skaitā uz mūsdienu Kostarikas un Nikaragvas teritoriju 1516. gadā, kā arī Fransisko Pisarro ekspedīciju 1524. gadā Inku impērijas iekarošanai — mūsdienās Peru.
Izdevis savu meitu par sievu Vasko Nunjesam de Balboa, tomēr pēc nesaskaņām par ietekmi un oficiālām apsūdzībām nodevībā, notiesājis Balboa, piespriežot viņam nāvessodu nocērtot galvu, kas tika izpildīts 1519. gada 21. janvārī.
Kromani
Kromani ir ciems Andzeļu pagastā, Dagdas novadā. Atrodas 262 km attālumā no Rīgas.
Ciema apkārtnē atrodas ūdenstilpes Kromančuks, Glušņa.
Saša Gitrī
Aleksandrs Pjērs Žoržs "Saša" Gitrī (dzimis, miris ) bija franču bulvāru teātra aktieris, režisors, scenāriju autors un dramaturgs.
Dzimis Sanktpēterburgā, franču aktiera Lisjēna Gitrī ģimenē, kurš tolaik darbojās Mihaila teātrī. Jau no bērnības piedalījās izrādēs. No 1935. gada daudz darbojās kino. Otrā pasaules kara laikā, kad Parīzi okupēja Vācija, Gitrī nepameta pilsētu un turpināja strādāt. Šī nostāja tika pretrunīgi vērtēta daļā franču sabiedrības. Pēc kara Gitrī tika uz īsu laiku arestēts, tomēr atbrīvots no apcietinājuma.
1959. gada Pasaules čempionāts šahā sievietēm
1959. gada Pasaules sieviešu šaha čempionāts sastāvēja no vairākiem posmiem — zonālie turnīri, pretendentu turnīrs un mačs par pasaules čempiones nosaukumu. Uzvarot mačā pretendenti Kiru Zvorikinu pasaules čempiones titulu saglabāja Jeļizaveta Bikova.
1959. gada pretendentu turnīrs
Pretendentu turnīrs notika 1959. gada maijā Plovdivā. Turnīrā uzvarēja K. Zvorikina, iegūstot tiesības cīnīties par pasaules čempiones titulu mačā ar čempioni Jeļizavetu Bikovu. ! !! Spēlētāja !! Valsts !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! Punkti !! BK
1959. gada mačs par pasaules čempiones titulu
Pēc devītās partijas Bikova bija vadībā ar viena punkta pārsvaru. Pēc tam uzvarot trīs partijas pēc kārtas un spēlējot neizšķirti 13. partijā, Bikova noslēdza maču priekšlaicīgi — 8½ : 4½ (+6 −2 =5) un saglabāja pasaules spēcīgākās šahistes titulu.
Pēteris Lūcis
Biogrāfija
Pēteris Lūcis dzimis Jelgavas apriņķa Jaunsvirlaukas pagastā Salgales muižas kalpa ģimenē. Mācījās Jelgavā.
1931. gadā Lūcis beidza Zeltmata Latvju dramatiskos kursus.
Laikā no 1930. līdz 1938. gadam darbojies Zemnieku drāmas teātrī. No 1938. gada strādāja arī par konsultantu Sabiedrisko lietu ministrijā.
No 1974. līdz 1978. gadam bija Latvijas Valsts konservatorijas Valmieras Drāmas teātra aktieru kursa vadītājs.
1949. gadā Pēterim Lūcim piešķirts Latvijas PSR Nopelniem bagātā skatuves mākslinieka, bet 1967. gadā — Latvijas PSR Tautas skatuves mākslinieka goda nosaukums. 1982. gadā piešķirta LPSR Valsts prēmija.
1988. gadā Pēteris Lūcis daudzu citu pazīstamu aktieru un kultūras darbinieku skaitā atbalstīja priekšlikumu atzīt sarkanbaltsarkano krāsu sakopojumu par Latvijas nacionālo simboliku un sarkanbaltsarkano karogu par nacionālo karogu «Padomju Jaunatnes» organizētajā sabiedriskās domas aptaujā. Miris 1991. gadā Valmierā.
Pēteris Lūcis apglabāts Meža kapos Rīgā.
Monopsons
Monopsons, ko dažkārt sauc par pircēja monopolu, ir monopolam līdzīgs tirgus stāvoklis. Monopsonijā viens liels pircējs, nevis pārdevējs kontrolē lielu tirgus daļu un samazina cenas. Monopsons notiek tad, kad vienam uzņēmumam ir tirgus spēks, izmantojot ražošanas faktorus. Uzņēmums ir vienīgais vairāku pārdevēju pircējs un samazina pārdevēja produktu vai pakalpojumu cenu atkarībā no tā daudzuma, kādu tas pieprasa.
Monopsonijās ir daudz dažādu formu, kuras visbiežāk rodas, ja viens darba devējs kontrolē visu darba tirgu. Ja tas notiek, pārdevēji, šajā gadījumā potenciālie darbinieki, konkurē par dažām pieejamām darbavietām, pieņemot zemākas algas, kas samazina darbinieku izmaksas uzņēmumam.
Tehnoloģiju nozare ir šāda veida monopsonijas piemērs. Tirgū ir tikai daži lieli tehnoloģiju uzņēmumi, kuros ir nepieciešami inženieri, tādi lieli spēlētāji kā Cisco un Oracle ir apsūdzēti slepenās vienošanās un izvēlas nekonkurēt savā starpā, ņemot vērā algas, ko viņi piedāvā tehniskām pozīcijām. Tas novērš algu, lai lielākie tehnoloģiju uzņēmumi realizētu zemākas ekspluatācijas izmaksas un lielāku peļņu. Šis piemērs parāda, kā uzņēmumu grupa var darboties kā monopsons.
Sekļi
Sekļi ir ciems Preiļu novada Aglonas pagastā. Izvietojies pagasta dienvidaustrumu daļā 36 km no novada centra Preiļiem, 4 km no pagasta centra Aglonas un 238 km no Rīgas.
Apdzīvotā vieta izvietojusies pie autoceļa P62, Ciriša ūdenskrātuves krastā.
Pirms 2009. gadā noslēgtās administratīvi teritoriālās reformas atradās Preiļu rajonā.
Kromāni (Konstantinovas pagasts)
Kromāni ir ciems Konstantinovas pagastā, Dagdas novadā. Atrodas 296 km attālumā no Rīgas.
Vēsmas iela (Rīga)
Vēsmas iela ir iela Rīgā, Vidzemes priekšpilsētā, Purvciemā. Tā sākas pie krustojuma ar Saktas ielu un beidzas krustojumā ar Vējavas ielu. Ielas garums ir 99 metri.
Vēsture
Pirmo reizi Rīgas ielu sarakstos tā minēta 1957. gadā ar savu tagadējo nosaukumu, kas laika gaitā nav mainījies.
Ielu savienojumi
Vēsmas iela krustojas ar:
Stobas piramīdas
Stobas piramīdas (bg) ir smilšakmens un konglomerāta klinšu hūdū (hoodoo) veidojumi Rilas nogāzē Bulgārijas dienvidrietumos, netālu no Stobas ciema. Veidojumi ir līdz 12 metrus augsti koniski vai sēņveidīgi klinšu stabi. Vairāku stabu virsotnē atrodas plakani akmeņi.
Drohobiča
Drohobiča ir pilsēta Ukrainas rietumos, Ļvivas apgabalā, netālu no Dņestras iztekas. Pilsētas pašvaldībā ietilpst cita pilsēta - Stebnika. Pilsētā atrodas autokrānu rūpnīca Дрогобицький завод автомобільних кранів (ДЗАК), naftas pārstrādes rūpnīca un sāls ieguves uzņēmums Галка-Дрогобыч.
Vēsture
Pilsēta radusies 11. gadsimtā kā sāls ieguves un tirdzniecības centrs. Rakstos pirmoreiz minēta 1387. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā. 1775. gadā šeit tika atvērta viena no pirmajām ukraiņu ģimnāzijām Galīcijā. 19. gadsimta vidū pilsētas apkārtnē sākas naftas un dabasgāzes ieguve. 1866. gadā šeit tika uzbūvēta pirmā naftas pārstrādes rūpnīca Centrāleiropā.
Pēc Otrā pasaules kara lielākā daļa atlikušie poļu iedzīvotāji pārcēlās vai tika padzīti uz dzīvi Polijā, sevišķi uz tās rietumu apgabaliem, no kuriem savukārt tika padzīti vācieši. Pēc kara līdz 1991. gadam Drohobiča bija Ukrainas PSR sastāvā.
Cilvēki
Drohobičā dzimuši austriešu/ britu aktrise Elizabete Bergnere (Elisabeth Bergner, 1897-1986), poļu/ebreju mākslinieks Maurīcijs Gotlībs (Maurycy Gottlieb, 1856-1879), ukraiņu velosportists Jaroslavs Popovičs (Ярослав Попович, 1980), poļu/ebreju rakstnieks Bruno Šulcs (Bruno Schulz, 1892-1942), ebreju uzņēmējs Viktors Vekselbergs (Вiктор Вексельберг, 1957). Pilsētas pievārtē, Nahueviču sādžā, dzimis ukraiņu rakstnieks Ivans Franko (Іван Франко, 1856-1916).
Nikols Pašinjans
Nikols Vovaji Pašinjans (hy; dzimis 1975. gada 1. jūnijā) ir armēņu politiķis, Armēnijas premjerministrs. Pirms politiskās karjeras strādājis par žurnālistu un redaktoru.
Dzīvesgājums
Pašinjans bija Armēnijas populārākā liberālā ikdienas laikraksta Haykakan Zhamanak galvenais redaktors kopš 1999. gada, kritizēja Roberta Kočarjana un Serža Sargsjana valdības. 2000. gadā ticis apsūdzēts par neslavas celšanu pret dažādām varai pietuvinātajām personām.
Viņš bija līderis 2018. gadā notikušajiem Armēnijas protestiem, kuru rezultātā atkāpās premjerministrs Seržs Sargsjans un viņa valdība. 1. maijā viņam neizdevās iegūt parlamenta atbalstu kļūšanai par premjerministru, bet otrajā balsošanā 8. maijā atbalsts bija pietiekams.
Pašinjana centienus īstenot reformas bloķēja agrākās valdošās Armēnijas Republikāņu partijas pretestība, jo tā parlamentā joprojām saglabāja vairākumu. 2018. gada 16. oktobrī viņš atkāpās no amata. Novembrī parlamentu atlaida un izsludināja parlamenta pirmstermiņa vēlēšanas, kurās Pašinjana vadītā alianse "Mans solis" pārliecinoši uzvarēja, kurās izcīnīja 70,43% balsu. 2019. gada 14. janvārī viņš no jauna kļuva par Armēnijas premjerministru.
Antelotanasis
Antelotanasis (gr) bija grieķu sporta šāvējs, 1896. gada vasaras olimpisko spēļu dalībnieks.
1896. gada vasaras olimpiskās spēles
Antelotanasis 1896. gada vasaras olimpiskajās spēlēs Atēnās startēja 300 metru šaušanā ar šauteni. Diemžēl viņa iegūtais rezultāts precīzi nav zināms, viņš varētu būt ieņēmis 6. līdz 18. vietu.
Holoptihīdi
Holoptihīdi (Holoptychiidae) ir viena no ripidistiju klases (Rhipidistia) dzimtām. Dzimtu izdalīja 1860. gadā angļu paleontologs Ričards Ovens. Šīs kārtas aizvēsturiskie pārstāvji dzīvoja paleozoja ērā, no vidusdevona līdz apakšējam karbonam. Dzimtas tipveida ģints ir Holoptychius.
Apraksts
Holoptihīdi ir liela izmēra zivis (1 līdz 4 m garas) ar relatīvi augstu un saīsinātu etmosfenoīdu: tā garums bazipterigoīdo izaugumu līmenī apmēram divas reizes lielāks par augstumu. Parietālais vairogs pilnībā nenosedz etmosfenoīdu un ir tik pat garš vai īsāks par postparietālo vairogu. Priekšējās un aizmugurējās nāss savstarpējais izvietojums dažādām sugām variē. Aizmugurējā nāss atrodas salīdzinoši augstu no purna malas, nedaudz zemāk par priekšējo nāsi, un ir atdalīta no tās vai arī satuvināta ar to (reizēm tām var būt pat kopēja ārējā atvere). Dažām sugām (Glyptolepis groenlandica) ir novērojama vaga, kas savieno aizmugurējo nāsi ar acs orbītu. Ekzohoānas izgriezums ir konstatējams tikai dažām formām (Laccognathus). Acu orbītas ir vidēja lieluma vai mazas, izvietotas dorsāli vai laterāli parietālā vairoga priekšdaļā vai vidusdaļā. Starporbitālajā apgabalā aiz postrostrālās sērijas, kuru veido daudzi sīki elementi, atrodas reizēm liela pineālā plātne. Nazo-postrostrālās sērijas garums sastāda 2/3 vai vairāk no vairoga garuma. Postorbitale, prespiraculare un extratemporale ir īsi. Prespiraculare var šķērsot virsacu sensorā kanāla atzars. Extrascapulare un tabulare parasti veido spirakulāro izgriezumu. Submandibulare, radiobranchiostegalia un apakšējo squamosum skaits variē. Operculum parasti ir neliels. Priekšējā aukslēju bedre ir sekla vai dziļa, un var būt ar plānu endokrānija dibenu. Apakšžoklis ir plats un vidēji augsts (garums 5—6 reizes pārsniedz augstumu). Tam priekšējā malā var būt dziļa iedobe, kas liecina par lielu simfīzo kaulu klātbūtni. Ārējā virsma uz dentale robežas ar infradentalia vai šuvēs starp infradentalia bieži ir ar lieliem vai nelieliem izgriezumiem. Apakšžoklim ir trīs koronoīdi. Prekoronoīdās bedres izmēri un stāvoklis attiecībā pret žokļa priekšējo galu variē. Retroartikulārā izauguma attīstības pakāpe arī variē. Uz prearticulare ir zobota virsma, kas var nesniegties līdz simfīzam. Spleniale un postspleniale veido priekšējo (reizēm platu) infradentālo flangu. Simfīzu veido mentomandibulare. Zobu rinda uz dentale parasti nesniedzas līdz žokļa priekšējam galam, uz kura ir paplašināts laukums priekš parasimfīzās zobotās plātnes, kas pārkaras pār simfīzu. Gularia lateralia platumā variē, kontaktē savā starpā pa vidējo šuvi vai arī uzguļ viena uz otras. Gulare mediale kaula nav. Suprapterigoīdais izaugums ir vairāk vai mazāk attīstīts, bieži vien ar sinhondrozo klājumu. Etmosfenoīda savienojošais izaugums ir masīvs. Ķermeni klāj apaļīgas zvīņas ar gludu iekšējo virsmu. Vienlaidus kosmīnā slāņa nav. Segkaulu un zvīņu ornamentējumu veido kosmīna dentikli vai arī kaula tuberkulas un ķīļi. Zobu ārējā virsma visbiežāk ir smalki vagota. Krokojuma tips ir sarežģīti dendrodonts. Pulpas dobums ir pildīts ar osteodentīnu. Sensorā sistēma ir sazarota, izvietota uz kaulu virsmas. Kopā ar daudzām porām ir redzamas sensorās vagas. Sensorie kanāli var turpināties arī uz extratemporale un maxillare.
Naja Rivera
Naja Marija Rivera (en; dzimusi, mirusi ) bija amerikāņu aktrise un dziedātāja.
Dobriča
Dobriča (bg) ir pilsēta Bulgārijā, Dobričas apgabalā. pilsētā dzīvoja 90 375 iedzīvotāji. Dobriča ir astotā lielākā pilsēta Bulgārijā pēc iedzīvotāju skaita.
Cilvēki
Dobričā dzimuši:
Naja Rivera
Najas Riveras karjera iesākās agrā bērnībā, parādoties televīzijas reklāmās. Televīzijā debitējusi četru gadu vecumā Hilarijas Vinstonas lomā CBS TV seriālā The Royal Family (1991–1992). Par šo lomu viņa tika nominēta Jaunā mākslinieka balvai. Viņa kļuva pazīstama ar Santanas Lopesas lomu Fox seriālā "Radīti skatuvei" (Glee). Par šo lomu Rivera saņēma Ekrāna aktieru ģildes balvu (kā daļa no aktieru ansambļa), kā arī vairākas citas balvas. Pēc lomām vairākos TV seriālos debitēja kinolomā filmā At the Devil's Door (2014). Piedalījās arī filmā Mad Families (2017).
2020. gada 8. jūlijā Rivera tika pasludināta par bezvēsts pazudušu pēc tam, kad viņas četrus gadus vecais dēls tika atrasts viens Riveras īrētā laivā Piru ezerā, Filmorā, Kalifornijā; 13. jūlijā tika atrasts aktrises līķis.
Jaunsekļi
Jaunsekļi ir ciems Preiļu novada Aglonas pagastā. Izvietojies pagasta dienvidaustrumu daļā 32 km no novada centra Preiļiem, 5 km no pagasta centra Aglonas un 238 km no Rīgas.
Apdzīvotā vieta izvietojusies pie autoceļa P62.
Pirms 2009. gadā noslēgtās administratīvi teritoriālās reformas atradās Preiļu rajonā.
Vladimirs Kovaļevskis
Vladimirs Kovaļevskis (, dzimis Vārkavas pagastā, miris  Maskavā) bija Latvijas krievu izcelsmes biologs, bioloģijas doktors, Pēterburgas Zinātņu akadēmijas akadēmiķis, evolucionārās paleontoloģijas pamatlicējs.
Dzīvesgājums
Dzimis Vārkavas pagastā (kas tolaik ietilpa Vitebskas guberņas Daugavpils apriņķa sastāvā) nelielās Šustjankas muižas rentnieka Onufrija Kovaļevska ģimenē. Pamatizglītību guvis mājās. Studējis Pēterburgas universitātē tieslietas, 1868. gadā apprecējās un kopā ar sievu devās uz Vāciju studēt dabaszinātnes. 1872. gadā Jēnas universitātē aizstāvējis Dr.Phil. disertāciju par zirgu paleontoloģiju (nagaiņu vēsturisko attīstību), 1875. gadā Pēterburgas universitātē ieguvis mineraloģijas un ģeoloģijas maģistra grādu.
Kopš 1881. gada ģeoloģijas fakultātes docents Maskavas universitātē. Daudz tulkojis un par saviem līdzekļiem izdevis zinātnisko literatūru – vairāk nekā 60 grāmatas par dabas zinātņu jautājumiem.
Vladimira sieva Sofija Kovaļevska bija izcila matemātiķe, pirmā profesore sieviete Krievijā. 1878. gadā piedzima meita Sofija. Miris, izdarot pašnāvību (šķiršanās no sievas, bankrots), 1883. gada 28. aprīlī, apbedīts Maskavā.
Ozolpils ciems
Ozolpils ciems bija administratīvi teritoriāla vienība Tukuma rajonā. 1975. gada 14. martā Tukuma rajonā izveidoja Ozolpils ciema padomi, tajā iekļaujot Smārdes ciema daļu. Ciemu likvidēja 1977. gada 28. martā, tā teritoriju sadalot starp Degoles, Slampes un Smārdes ciemiem.
Albštate
Albštate (de) ir pilsēta Šteinfurtes rajonā, Tībingenes apgabalā, Bādenē-Virtembergā, Vācijā. Tā atrodas pusceļā starp Štutgarti un Bodenezeru.
Mihails Aleksandrovičs
Lielkņazs Mihails Aleksandrovičs (, dzimis, miris ) bija Krievijas imperatora Aleksandra III jaunākais dēls un pēdējā Krievijas cara Nikolaja II brālis.
No 1904. gada bija trešais cilvēks Krievijas troņa mantošanas kārtībā, tomēr, tā kā kroņprincis Aleksejs Nikolajevičs bija slims ar hemofiliju, kas tolaik bija ļoti nopietna saslimšana, Mihails Aleksandrovičs reāli tika uzlūkots par nākamo caru. Situācija ar troņa mantošanu sarežģījās, kad 1907. gadā Mihails Aleksandrovičs iepazinās un 1912. gadā ārzemēs salaulājās morgāniskā laulībā ar divkāršu šķirteni Natāliju Brasovu (jau 1910. gadā pārim bija piedzimis dēls). Pāris uzturējās ārzemēs.
Sākoties Pirmajam pasaules karam, Mihails Aleksandrovičs atgriezās Krievijā. Kara laikā komandēja Kaukāza tautu kavalērijas divīziju (Кавказская туземная конная дивизия). Iesākoties Februāra revolūcijai, 1917. gada 2. martā (vecais stils) cars Nikolajs II atteicās no troņa par labu savam brālim Mihailam Aleksandrovičam, tomēr Mihails atteicās pieņemt troni līdz ievēlēta orgāna sanākšanai. 1917. gada 21. augustā Pagaidu valdība noteica Mihailam Aleksandrovičam mājas arestu, vēlāk tas tika atcelts. 1917. gada 1. septembrī Krievija tika pasludināta par republiku. 1918. gada 7. martā boļševiki lielkņazu arestēja un izsūtīja uz Permu, kur 1918. gada 13. jūnijā nošāva. Mihaila Aleksandroviča mirstīgās atliekas nav atrastas.
Kromoni
Kromoni ir ciems Kaunatas pagastā, Rēzeknes novadā. Atrodas 283 km attālumā no Rīgas.
Kromonos dzimuši: Emīlija Gudriniece (1920_2004), zinātniece, ķīmiķe, Vilis Dzērvinieks (1959_2007), dzejnieks.
Mileva Mariča
Mileva Mariča (sr; dzimusi, mirusi ) bija serbu matemātiķe.
Viņa bija vienīgā sieviete kursā Cīrihes politehnikumā, kurā mācījās arī Alberts Einšteins. Mariča bija otrā sieviete, kas Matemātikas un fizikas institūtā izgāja pilnu mācību kursu. Viņa ar Einšteinu kļuva par mīļākajiem, 1902. gadā viņiem piedzima meita Līzerla, kas gan 1903. gadā nomira pirms abu kāzām tajā pašā gadā. Laulībā piedzima divi dēli: Hanss Alberts (1904—1973) un Eduards (1910—1965).
1914. gadā pāris izšķīrās, Mariča kopā ar dēliem pārcēlās uz dzīvi Cīrihē. 1919. gadā laulība tika oficiāli šķirta. Kad Einšteins 1921. gadā ieguva Nobela prēmiju fizikā, viņš naudas prēmiju nodeva Maričai dēlu uzturēšanai. 1930. gadā Eduardam tika diagnosticēta šizofrēnija. Līdz ar izmaksu palielināšanos Mariča pārdeva divas no trim mājām, kurās viņa ar Einšteinu ieguldīja līdzekļus.
Mariča nomira 1948. gadā 72 gadu vecumā.
Paliene
Paliene jeb palu terase ir periodiski pilnīgi vai daļēji applūstoša ūdenstilpes ielejas daļa. No palienes neapplūstošās daļas jeb virspalu terases palieni parasti norobežo nogāze. Palu ūdeņi regulāri bagātina palieni ar organiskām vielām (alūviju), tādēļ palieņu augsnes ir ļoti auglīgas. Paliene parasti stiepjas gar upi gandrīz nepārtrauktas joslas veidā, tās platums var būt no dažiem metriem mazajām upēm līdz vairākiem kilometriem lielākajām upēm. Palu laikā paliene izveidojas par milzīgu ūdenskrātuvi, kas reizē darbojas kā dabisks ūdens "sūklis", pasargājot no applūšanas lielas apkārtējās teritorijas, to skaitā apdzīvotas vietas.
Vecā Panama
Vecā Panama (es) ir drupas Panamā, kas saglabājušās no pirmās eiropiešu dibinātās pilsētas Klusā okeāna krastos. Kopā ar Panamas pilsētas vēsturisko daļu iekļauti UNESCO Pasaules mantojuma sarakstā.